A BIZOTTSÁG HATÁROZATA
(2008. október 3.)
az 1782/2003/EK tanácsi rendelet 10. cikkének (2) bekezdése, 143d. és 143e. cikke alapján az EMGA, illetve az EMVA-kiadások számára rendelkezésre bocsátott összegek meghatározásáról szóló 2006/410/EK határozat módosításáról
(2008/787/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 12. cikke (2) és (3) bekezdésére,
mivel:
(1)
A 2006/410/EK bizottsági határozat (2) a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendelet (3) 10. cikkének (2) bekezdése, 143d. és 143e. cikke, valamint az 1782/2003/EK rendeletben meghatározott közvetlen kifizetések önkéntes modulációjára vonatkozó részletes szabályok megállapításáról szóló 378/2007/EK tanácsi rendelet (4) 4. cikkének (1) bekezdése alapján meghatározza az EMVA számára rendelkezésre bocsátott összegeket, illetve az EMGA-kiadások céljára rendelkezésre álló nettó egyenleget.
(2)
Az 1782/2003/EK rendelet 10. cikke (2) bekezdése szerinti összeg kiszámításának módja megváltozott. Ennek oka a moduláció tárgyát képező összegek növekedése és az 1782/2003/EK rendelet 12. cikke (1) bekezdése alapján nyújtott kiegészítő támogatások felülvizsgálata.
(3)
A 2008/788/EK bizottsági határozat (5) a 378/2007/EK rendelet 4. cikkének (1) bekezdésével összhangban meghatározza a Portugália által a 2009-2012 közötti időszak vonatkozásában alkalmazott kötelező modulációból származó nettó összegeket.
(4)
A borpiac közös szervezéséről, az 1493/1999/EK, az 1782/2003/EK, az 1290/2005/EK és a 3/2008/EK rendelet módosításáról, valamint a 2392/86/EGK és az 1493/1999/EK rendelet hatályon kívül helyezéséről szóló, 2008. április 29-i 479/2008/EK tanácsi rendelet (6) 23. cikkének (2) bekezdése rögzíti azokat az összegeket, amelyek az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK rendelet (7) alapján finanszírozott vidékfejlesztési program keretében kiegészítő közösségi forrásként állnak a bortermelő régiókban végrehajtandó intézkedések rendelkezésére.
(5)
A 2006/410/EK határozatot ezért ennek megfelelően módosítani kell,
A KÖVETKEZŐKÉPPEN HATÁROZOTT:
Egyetlen cikk
A 2006/410/EK határozat az alábbiak szerint módosul:
1.
A cím helyébe a következő szöveg lép:
2.
Az egyetlen cikk helyébe a következő cikk lép:
„Egyetlen cikk
A 2007-2013 közötti költségvetési évek tekintetében, az 1782/2003/EK rendelet 10 cikkének (2) bekezdése, 143d. és 143e. cikke, a 378/2007/EK rendelet 4. cikkének (1) bekezdése és a 479/2008/EK rendelet 23. cikkének (2) bekezdése értelmében az Európai Mezőgazdasági Vidékfejlesztési Alap (EMVA) rendelkezésére bocsátott összegek, valamint az Európai Mezőgazdasági Garanciaalap (EMGA) kiadásaira rendelkezésre álló nettó egyenleg e határozat mellékletében kerülnek rögzítésre.”
3.
A melléklet helyébe az e határozat mellékletében szereplő szöveg lép.
Kelt Brüsszelben, 2008. október 3-án.